text: Grundlovsforhør i sag om Skodborg-drab
  08 januar 2011 kl. 08.22
  I sagen om drabet på en 42-årig mand i Skodborg vil den 39-årige anholdte kvinde blive fremstillet i grundlovsforhør. Det sker i retten i Esbjerg lørdag klokken 10.30.
  Den 39-årige kvinde, som politiet har anholdt i forbindelse Skodborg-drabet, bor i udkanten af Kolding.
  Hun har boet sammen med den dræbte i Skodborg i flere år, oplyser kilder til TV Syd.
  Hun flyttede imidlertid for et halvt år siden til en ejendom lidt udenfor Kolding.
  Kvinden har fire børn.
  